 Kocha wa Mbeya City Abdul Mingange aliliambia gazeti hili jana kuwa, lengo lao katika mchezo huo haikuwa kupoteza lakini walichokipata ilikuwa ni sehemu ya mchezo.Alisema tayari ameona upungufu, hivyo anaahidi kufanyia kazi kwa kuwa bado kuna michezo mingi mbele.Mbeya City ilimaliza mchezo wake huo kwa kipigo cha mabao 4-1 katika mchezo uliofanyika Uwanja wa Nangwanda Sijaona Jumatano wiki hii, matokeo ambayo yanawapa wasiwasi mashabiki wa timu hiyo.“Tuliumia kupoteza mchezo huo kwa sababu hatukutegemea kipigo hicho na sio kwamba hatukujipanga. Lakini tunachukulia ni sehemu ya mchezo tunaendelea kuangalia tulikosea wapi na kujirekebisha,” alisema.